钦定古今图书集成/明伦汇编/官常典/第319卷 > 南齐
## 钦定古今图书集成/明伦汇编/官常典/第319卷 > 南齐

南齐以大司马为赠官，置五兵尚书，领二曹，以右丞
掌兵士及兵器。驾部曹别属左民，武库令别属库部。
按《南齐书百官志》，“大司马大将军，宋元嘉用彭城王
义康，后无人，齐以为赠。”

《左民尚书》，领左民、驾部二曹。

都官尚书，领都官、水部、库部、功论四曹。

“五兵尚书”，领中兵、外兵二曹。

右丞一人。掌兵士百工补役、死叛考代、年老疾病解
遣。其内外诸库藏谷帛、刑罪、创业、诤讼、田地、船乘、禀
拘、兵工死叛，考剔讨补、差分百役、兵器。诸营署人领
州郡租布。人民户移徙州郡县并帖城邑，民户割属
刺史、二千石、令、长、尉，被收及免赠文武诸犯削官事。
武库令一人，属库部。